PMIndiaData/PMIndiaSum huggingface dataset:
క్రిస్మస్ సందర్భంగా దేశవాసులకు ప్రధానమంత్రి శుభాకాంక్షలు

క్రిస్మస్ పర్వదినం సందర్భంగా దేశ ప్రజలకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు. ఈ మేరకు ‘‘సంతోష‌భ‌రిత‌ క్రిస్మ‌స్‌! ఏసుక్రీస్తు ఉదాత్త భావ‌న‌ల‌ను మ‌న‌మెంతో ఆనందోత్సాహాల‌తో స్మ‌రించుకుంటాం. క‌రుణ‌, సేవల స్ఫూర్తికి నిలువెత్తు నిద‌ర్శ‌నంగా నిలిచిన ఆయ‌న‌- మానవాళి వేద‌న‌ను తొల‌గించేందుకు జీవితాన్ని అంకితం చేశాడు. ఆయ‌న బోధ‌న‌లు ప్ర‌పంచవ్యాప్తంగా ల‌క్ష‌లాది మందికి ప్రేర‌ణ‌గా నిలుస్తాయి’’ అని ప్ర‌ధాన‌మంత్రి తన సందేశంలో పేర్కొన్నారు.
గుడ్ ఫ్రైడే రోజున జీసస్ ను గుర్తుచేసుకున్న ప్రధానమంత్రి

సత్యం, సేవ మరియు న్యాయం పట్ల యేసు క్రీస్తు నిబద్ధతను ప్రధానమంత్రి శ్రీ నరేంద్రమోదీ గుడ్ ఫ్రైడే రోజున గుర్తు చేసుకున్నారు. ” ప్రభువైన క్రీస్తు తన జీవితాన్ని ఇతరుల సేవ కోసం త్యాగం చేశారు. ఆయన ధైర్యం మరియు ధర్మంతో పాటు న్యాయ భావన తరతరాలకు ఆదర్శంగా నిలుస్తాయి. ఈ రోజు గుడ్ ఫ్రైడే రోజున మనం క్రీస్తు ప్రభువునూ, అలాగే సత్యం, సేవ మరియు న్యాయం పట్ల ఆయన నిబద్ధతనూ మనం గుర్తు చేసుకుందాం”, అని ప్రధానమంత్రి తమ సందేశంలో పేర్కొన్నారు.
తయారీ ప్రపంచంలో భారత్‌ ప్రగతి కొనసాగుతోంది: ప్రధానమంత్రి

దేశం నుంచి మొబైల్ ఫోన్ల ఎగుమతులు రెట్టింపు కావడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు. ఈ మేరకు ఏప్రిల్‌ – అక్టోబర్‌ మధ్య 7 నెలల్లో 5 బిలియన్ డాలర్ల స్థాయిని అధిగమించడాన్ని కొనియాడారు. గత ఏడాది ఇదే వ్యవధిలో భారత్ నుంచి మొబైల్‌ ఎగుమతుల విలువ 2.2 బిలియన్‌ డాలర్లు కావడం ఈ సందర్భంగా గమనార్హం. ఈ అంశంపై కేంద్ర మంత్రి శ్రీ రాజీవ్ చంద్ర‌శేఖ‌ర్ చేసిన ట్వీట్‌పై ప్ర‌ధానమంత్రి స్పందిస్తూ- “తయారీ ప్రపంచంలో భారతదేశం తన పురోగమనాన్ని కొనసాగిస్తోంది” అని పేర్కొన్నారు.
గురు పూర్ణిమ నాడు ప్రజల కు అభినందనలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ గురు పూర్ణిమ నాడు ప్రజల కు అభినందనలు తెలిపారు. ‘‘దేశవాసుల కు అనేకానేక గురు పూర్ణిమ శుభకామన లు. జీవనాన్ని సార్థకం చేసే గురువు ల పట్ల గౌరవాన్ని ప్రకటించేటటటువంటి ఈ యొక్క దినం విశేషమైన దినం. ఈ సందర్భం లో, గురుజనులు అందరి కి నా యొక్క సాదర నమస్కారము లు’’ అని ఒక సందేశం లో ప్రధాన మంత్రి పేర్కొన్నారు.
దేశీయం గా నిర్మించిన కార్టోశాట్-3 ఉప‌గ్ర‌హ వాహ‌క నౌక పిఎస్ఎల్‌వి-సి47 ప్ర‌యోగం స‌ఫ‌లం అయిన సంద‌ర్భం లో ఇస్రో జ‌ట్టు కు అభినందన లు తెలిపిన ప్ర‌ధాన మంత్రి

దేశీయం గా నిర్మించిన‌టువంటి కార్టోశాట్‌-3 ఉప‌గ్ర‌హాన్ని, ఆ ఉపగ్రహం తో పాటే యుఎస్ఎ కు చెందిన 12కు పైగా బుల్లి ఉప‌గ్ర‌హాల ను మోసుకొంటూ పోయిన పిఎస్ఎల్‌వి-సి47 ను విజ‌య‌వంతం గా ప్ర‌యోగించినందుకు యావత్తు ఇస్రో జ‌ట్టు ను ప్ర‌ధాన మంత్రి శ్రీ న‌రేంద్ర మోదీ అభినందించారు. “దేశవాళీ కార్టోశాట్-3 ఉపగ్రహాన్ని మరియు యుఎస్ ఎ కు చెందినటువంటి డజను కు పైగా నానో శాటిలైట్ లను మోసుకుపోయిన పిఎస్ఎల్ వి-సి47 ను మరొక్క సారి విజయవంతం గా ప్రయోగించినందుకు యావత్తు ఇస్రో జట్టు ను నేను హృద‌య‌పూర్వకం గా అభినందిస్తున్నాను. ఉన్న‌త స్థాయి స్ప‌ష్టత తో కూడిన మన యొక్క ఇమేజింగ్ సామ‌ర్ధ్యాన్ని అధునాతనమైనది అయిన కార్టోశాట్-3 ఇనుమడింపచేయ‌నుంది. భారత అంతరిక్ష పరిశోధన సంస్థ (‘ఇస్రో’) దేశ ప్రజలు మ‌రొక్క‌ మారు దేశ గ‌ర్వించేటట్టు చేసింది” అని ప్ర‌ధాన మంత్రి ఒక సందేశం లో పేర్కొన్నారు.
కేరళ ప్రజల కు ‘కేరళ పిరవి దినం’ సందర్భం లో శుభాకాంక్షలు తెలిపిన ప్రధాన మంత్రి

కేరళ ప్రజల కు ‘కేరళ పిరవి దినం’ నాడు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ప్రధాన మంత్రి ఒక ట్వీట్ లో – ‘‘కేరళ ప్రజల కు ‘కేరళ పిరవి దినం’ తాలూకు శుభాకాంక్షలు. మనోజ్ఞమైన పరిసరాలు మరియు కష్టించి పని చేసే తత్వం గల ప్రజల వల్ల కేరళ బహుదా ప్రశంసల కు నోచుకొంటోంది. కేరళ ప్రజలు వివిధ ప్రయాసల లో సఫలం అవుదురు గాక’’ అని పేర్కొన్నారు.
బ్రిక్స్‌ నాయకుల సమావేశం లో ప్రధాని ప్రసంగం

గౌర‌వ‌నీయ ప్రెసిడెంట్ వ్లాదిమిర్ పుతిన్‌ గౌర‌వ‌నీయ ప్రెసిడెంట్ జీ జిన్ పింగ్‌ గౌర‌వ‌నీయ ప్రెసిడెంట్ జాక‌బ్ జుమా గౌర‌వ‌నీయ ప్రెసిడెంట్ దిల్మా రూసెఫ్‌ మ‌న‌కి ఆతిథ్యం ఇస్తున్న ప్రెసిడెంట్ పుతిన్ చేసిన అద్భుత‌మైన ఏర్పాట్ల‌కు, బ్రిక్స్‌కు ఆయ‌న అందిస్తున్న నాయ‌క‌త్వానికి కృత‌జ్ఞ‌త‌లు. ఏడ‌వ బ్రిక్స్ స‌ద‌స్సు విజ‌య‌వంతంగా నిర్వ‌హించుకుంటున్న‌ సంద‌ర్భంగా అంద‌రికీ అభినంద‌న‌లు గౌర‌వ‌నీయ మిత్రులారా పారిస్‌లో జ‌రిగిన అత్యంత భ‌యంక‌ర‌మైన ఉగ్ర‌వాద దాడిని మ‌నంద‌రం ముక్త‌కంఠంతో తీవ్రంగా ఖండించాల్సిఉంది. సినాయ్‌లో జ‌రిగిన ప్రాణ‌న‌ష్టం విష‌యంలో ర‌ష్యాకు కూడా మ‌నం పూర్తి సానుభూతి, మ‌ద్ద‌తు ప్ర‌క‌టిద్దాం. ఉగ్ర‌వాదం త్వ‌రిత‌గ‌తిన విస్త‌రిస్తున్న‌ద‌నేందుకు అంకారా, బీరూట్ దాడులు కూడా నిద‌ర్శ‌న‌మే. ఉగ్ర‌వాద చ‌ర్య‌ల‌ను యావ‌త్ మాన‌వాళి ఒక్క‌టిగా నిలిచి ఖండించాల్సి ఉంది. ఉగ్ర‌వాదానికి వ్య‌తిరేకంగా ప్ర‌పంచం యావ‌త్తు ఒక్క‌టిగా పోరాడేందుకు ఇంత‌కు మించిన స‌మ‌యం మ‌రొక‌టి ఉండ‌దు. బ్రిక్స్ దేశాలు కూడా దీన్ని ప్రాధాన్య‌తా ప్రాతిప‌దిక‌న చేప‌ట్టాలి. బ్రిక్స్ వేదిక ఏర్పాట‌యిన‌ప్పుడు అస‌లు ఈ వేదిక అవస‌ర‌మా, ఇది దీర్ఘ‌కాలం మ‌న‌గ‌లుగుతుందా అని అనుమానించిన‌వారున్నారు. కాని వ‌ర్త‌మాన ప్ర‌పంచంలో బ్రిక్స్ వంటి వేదిక ఎంత అవ‌స‌ర‌మో కార్యాచ‌ర‌ణ ద్వారా మ‌నం ప్ర‌పంచానికి చాటి చెప్పాం. తీవ్ర స‌వాళ్ళ‌తో కూడిన అంత‌ర్జాతీయ వాతావ‌ర‌ణంలో బ్రిక్స్ అవ‌త‌రించింది. బ్రిక్స్ దేశాలు ఏర్పాటు చేసుకున్న కొత్త అభివృద్ధి బ్యాంకు, క‌రెన్సీ రిజ‌ర్వ్, బ్రిక్స్ ఆర్థిక స‌హకార వ్యూహం మ‌నంద‌రి ఉమ్మ‌డి క‌ట్టుబాటుకు, ఉమ్మ‌డి దిశ‌కు నిద‌ర్శ‌నం. మ‌నంద‌రం క‌లిసిక‌ట్టుగా జి 20కి కూడా ఒక రూపం ఇవ్వ‌గ‌లం. బ్రిక్స్‌కు భార‌త్ అత్య‌ధిక ప్రాధాన్య‌త ఇస్తోంది. 2016 ఫిబ్ర‌వ‌రి ఒక‌టో తేదీన బ్రిక్స్ సార‌థ్య బాధ్య‌త‌లు చేప‌ట్ట‌డం కూడా మాకు ప్ర‌త్యేక గౌర‌వం. ఇత‌ర స‌భ్యులంద‌రూ ఇప్ప‌టివ‌ర‌కు ఈ వేదికను ప‌టిష్ఠంగా నిలిపేందుకు చేసిన కృషిని మేం కొన‌సాగిస్తాం. బ్రిక్స్‌కు బాధ్య‌తాయుత‌మైన‌, స‌మ్మిళిత‌, ఉమ్మ‌డి ప‌రిష్కారాల సాధ‌న (బిల్డింగ్ రెస్పాన్సివ్‌, ఇంక్లూజివ్ అండ్ క‌లెక్టివ్ సొల్యూష‌న్స్) అన్న‌ది బ్రిక్స్‌కు సార‌థ్యం వ‌హించే స‌మ‌యంలో మేం అనుస‌రించాల‌నుకుంటున్న సూత్రం. మ‌న కూట‌మి విలువ‌ల‌కు ఇది చ‌క్క‌ని ద‌ర్ప‌ణంగా నిలుస్తుంది. బ్రిక్స్ భాగ‌స్వామ్య దేశం చైనా డిసెంబ‌ర్‌లో జి 20 సార‌థ్య బాధ్య‌త‌లు చేప‌ట్ట‌డం ఆనంద‌దాయ‌కం. చైనా సార‌థ్యం వ‌హించే స‌మ‌యంలో ఆ దేశానికి మా సంపూర్ణ స‌హాయ‌స‌హ‌కారాలు అందిస్తామ‌ని నేను హామీ ఇస్తున్నాను.
నేర సంబంధ అంశాల్లో ప‌ర‌స్ప‌రం న్యాయ స‌హాయాన్ని అందజేసుకోవడం పై భార‌త‌దేశానికి, మొరాకో కు మ‌ధ్య ఒప్పందానికి ఆమోదం తెలిపిన మంత్రివ‌ర్గం

నేర సంబంధ అంశాల్లో ప‌ర‌స్ప‌రం న్యాయ స‌హాయాన్ని అందజేసుకోవడం పై భార‌త‌దేశానికి, మొరాకో కు మ‌ధ్య ఒప్పందానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివర్గ స‌మావేశం ఆమోదం తెలిపింది. లాభాలు: ఈ ఒప్పందం నేర విచార‌ణ‌, ఆచూకీ తీయ‌డం, నిర్భంధించ‌డం, జ‌ప్తు చేయ‌డం లేదా స్వాధీనం లోకి తీసుకోవడం, ఇంకా ద‌ర్యాప్తు చేయ‌డం వంటి వాటి లో భార‌త‌దేశానికి, మొరాకో కు మ‌ధ్య ద్వైపాక్షిక స‌హ‌కారానికి ఒక స్థూల‌మైన ఫ్రేమ్ వ‌ర్క్ ను అందజేయనుంది. నేర విచార‌ణ లోను, ద‌ర్యాప్తు లోను ప్ర‌భావ‌శీల‌త‌ ను పెంపొందించ‌డం తో పాటు స‌మాజం యొక్క స‌మ‌గ్ర వికాసానికి అత్య‌ావ‌శ్యకమైన‌ శాంతియుత వాతావ‌ర‌ణాన్ని క‌ల్పించ‌డం ఈ ఒప్పందం ధ్యేయాలలో భాగం గా ఉన్నాయి. ఈ ఒప్పందం వ్య‌వ‌స్థీకృత నేర‌గాళ్ళ మ‌రియు ఉగ్ర‌వాదుల వ్య‌వ‌హార స‌ర‌ళి కి సంబంధించి ఉత్త‌మ‌మైన అంతర్ దృష్టి ని పొందడంలో త‌న వంతు పాత్ర ను నిర్వ‌ర్తించగలుగుతుంది. ఆంత‌రంగిక భ‌ద్ర‌త రంగం లో చ‌క్క‌ని విధాన నిర్ణ‌యాల‌ ను తీసుకోవడం లో ఈ అంతర్ దృష్టి ని ఉప‌యోగించుకొనేందుకు వీలు ఉంటుంది.
కెన్యాలోని నైరోబిలో శ్రీ కుచి లెవా ప‌టేల్ స‌మాజ్ ర‌జ‌తోత్స‌వాల సంద‌ర్భంగా  వీడియో కాన్ఫ‌రెన్స్ ద్వారా ప్ర‌సంగించిన ప్ర‌ధాన‌మంత్రి.

కెన్యాలోని నైరోబిలో శ్రీ కుచి లెవా ప‌టేల్ స‌మాజ్ ర‌జ‌తోత్స‌వాల సంద‌ర్భంగా ప్ర‌ధాన‌మంత్రి శ్రీ న‌రేంద్ర మోదీ, వీడియో కాన్ఫ‌రెన్స్ ద్వారా ఈరోజు ప్ర‌సంగించారు. ఈ సంద‌ర్భంగా ప్ర‌సంగిస్తూ ప్ర‌ధాన‌మంత్రి, తూర్పు ఆఫ్రికా అభివృద్ధిలో, వివిధ సంక్షేమ కార్య‌క్ర‌మాలు చేప‌ట్ట‌డంలో కుచి లెవా ప‌టేల్ క‌మ్యూనిటీ కృషిని కొనియాడారు. కెన్యా స్వాతంత్ర్య ఉద్య‌మంలో భార‌తీయ క‌మ్యూనిటీ పాత్ర‌ను కూడా ప్ర‌ధాని ఈ సంద‌ర్భంగా గుర్తు చేశారు. స‌మ‌గ్ర అభివృద్ధికి కుచి స‌మాజం చేస్తున్న కృషిని , ప్ర‌త్యేకించి 2001 వ‌సంవ‌త్స‌రంలో క‌చ్‌లో సంభ‌వించిన భూకంపం అనంత‌రం, అక్క‌డ పున‌రావాసం, పున‌ర్నిర్మాణ కార్య‌క్ర‌మాలు చేప‌ట్ట‌డంలో వారి కృషిని ప్ర‌ధాన‌మంత్రి కొనియాడారు. క‌చ్ ప్రాంతం ఒక‌ప్పుడు ఎడారి ప్రాంతాన్ని త‌ల‌పించేద‌ని , అది ఇప్పుడు ప‌ర్యాట‌క ప్రాంతంగా మారింద‌ని ప్ర‌ధాన‌మంత్రి అన్నారు. తాను గుజ‌రాత్ ముఖ్య‌మంత్రిగా ఉన్న‌ప్పుడు , సుదూరంలోని క‌చ్ ప్రాంతానికి న‌ర్మ‌దా న‌దీ జ‌లాల‌ను తీసుకురావ‌డానికి చేసిన నిరంత‌ర ప్ర‌య‌త్నాల గురించి ప్ర‌ధాన‌మంత్రి ప్ర‌ముఖంగా ప్ర‌స్తావించారు. ఈ ప్రాంతంలో కేంద్ర , రాష్ట్ర ప్ర‌భుత్వాలు రెండూ రెట్టింపు బ‌లంతో అభివృద్ధి కార్య‌క్ర‌మాల‌ను అమ‌లు చేస్తున్న విష‌యాన్ని ప్ర‌ధాన‌మంత్రి ప్ర‌ముఖంగా ప్ర‌స్తావించారు. “ గ‌త కొన్ని సంవ‌త్స‌రాల‌లో ఈ ప్రాంతం వేలాది కోట్ల రూపాయ‌ల పెట్టుబ‌డుల‌ను అందుకుంది ” అని ప్ర‌ధాన‌మంత్రి అన్నారు. గుజరాత్‌లోని క‌చ్‌- జామ్ న‌గ‌ర్ మ‌ధ్య ప్ర‌తిపాదిత‌ ఆర్‌.ఒ, ఆర్‌.ఒ స‌ర్వీసు గురించి ప్ర‌ధాని వారికి తెలియ‌జేశారు. ఇండియా, ఆఫ్రికా దేశాల మ‌ధ్య కార్య‌క‌లాపాలలో పెరుగుద‌ల గురించి ప్ర‌ధాన‌మంత్రి ప్ర‌స్తావించారు. “ఇండియా, ఆఫ్రికా శిఖ‌రాగ్ర స‌మావేశం, ఆఫ్రికా అభివృద్ధి బ్యాంకు సమావేశం ఇటీవ‌ల ఇండియాలో జ‌రిగాయి” అని ప్ర‌ధాన‌మంత్రి చెప్పారు. ఈ ప్ర‌భుత్వ హ‌యాంలో, రాష్ట్ర‌ప‌తి, ఉప‌రాష్ట్ర‌ప‌తి, అలాగే ప్ర‌ధాన‌మంత్రి హోదాలో తానూ 20కి పైగా సంద‌ర్భాల‌లో ప‌లు ఆఫ్రికా దేశాల‌లో ప‌ర్య‌టించిన‌ట్టు ప్ర‌ధాన‌మంత్రి పేర్కొన్నారు. త‌న ప్ర‌సంగంలో ప్ర‌ధాని, ఈ కార్య‌క్ర‌మానికి హాజ‌రైన వారిలో ప్ర‌త్యేకించి, 2019 జ‌న‌వ‌రిలో కుంభ‌మేళా సంద‌ర్భంగా ఇండియా సంద‌ర్శించ‌లేక పోయిన వారిని ఇండియా సంద‌ర్శించాల్సిందిగా ఆహ్వానించారు. ఇక్క‌డి సంస్కృతి, భార‌తీయ ఆథ్యాత్మిక సంప్ర‌దాయాల‌ను అనుభ‌వంలోకి తెచ్చుకోవ‌ల‌సిందిగా వారిని కోరారు. నైరోబి వెస్ట్ కాంప్లెక్స్ శ్రీ కుచి లెవా ప‌టేల్ స‌మాజ్ ర‌జ‌తోత్స‌వాల సంద‌ర్భంగా ఏర్పాటుచేసిన కార్య‌క్ర‌మానికి హాజ‌రైన వారికి ప్ర‌ధాన‌మంత్రి శ్రీ న‌రేంద్ర మోదీ అభినంద‌న‌లు తెలిపారు.
పర్యావరణం, అడవులు మరియు శీతోష్ణస్థితిలో మార్పు శాఖ సహాయ మంత్రి (స్వతంత్ర బాధ్యత) శ్రీ అనిల్ మాధవ్ దవే మృతికి సంతాపం తెలిపిన మంత్రివర్గం

పర్యావరణం, అడవులు మరియు శీతోష్ణస్థితిలో మార్పు శాఖ సహాయ మంత్రి (స్వతంత్ర బాధ్యత) శ్రీ అనిల్ మాధవ్ దవే దుఃఖదాయక మరణం పట్ల న్యూ ఢిల్లీలో ఈ రోజు కేంద్ర మంత్రివర్గం ప్రగాఢ సంతాపాన్ని వ్యక్తం చేసింది. ప్రత్యేకంగా నిర్వహించిన మంత్రివర్గ సమావేశంలో ఆమోదించిన ఒక తీర్మానంలో శ్రీ దవే మరణంతో దేశం ఒక సుదీర్ఘ అనుభవం కలిగిన మాన్య నాయకుడిని కోల్పోయిందని, ఆయన పార్లమెంటు సభ్యుడుగాను, పర్యావరణం, అడవులు మరియు శీతోష్ణస్థితిలో మార్పు శాఖ సహాయ మంత్రి (స్వతంత్ర బాధ్యత) వంటి ప్రముఖ పదవులను ఎన్నింటినో అలంకరించారని మంత్రివర్గం పేర్కొంది. ప్రధాన మంత్రి శ్రీ నరేంద్ర మోదీ అధ్యక్షతన మంత్రివర్గం సమావేశమై, ప్రభుత్వం తరఫున మరియు యావత్ దేశ ప్రజల తరఫున కీర్తి శేషుడైన నేత కుటుంబ సభ్యులకు హృదయ పూర్వక సంతాపాన్ని తెలియజేసింది. తీర్మానం పాఠం ఈ కింది విధంగా ఉంది: “శ్రీ అనిల్ మాధవ్ దవే మధ్య ప్రదేశ్ లోని ఉజ్జయినీ లో ఉన్న బడ్ నగర్ లో 1986 జులై 6వ తేదీన జన్మించారు. ఆయన ఇండోర్ లోని గుజరాతీ కాలేజ్ నుంచి గ్రామీణాభివృద్ధి మరియు మేనేజ్ మెంట్ ప్రత్యేక విషయాలుగా ఎంకాం డిగ్రీ పొందారు. శ్రీ దవే నదీ పరిరక్షణకు పాటుపడ్డారు. అంతేగాక ఆయన పర్యావరణవేత్త మరియు సంఘ సేవకుడు. మంచి ఆదరణకు నోచుకున్న రచయిత. హిందీ మరియు ఆంగ్ల భాషలలో అనేక గ్రంథాలు రచించారు. ఆయన జన్ అభియాన్ పరిషత్ వ్యస్థాపకుడు కూడా ఈ పరిషత్ ఆధ్వర్యంలో వెలువడిన “చరైవేతి” మాస పత్రికకు శ్రీ దవే సంపాదకుడుగా వ్యవహరించారు. ఆయన శిక్షణ పొందిన పైలట్. నర్మదా నది పుట్టిన చోటు నుంచి సాగర సంగమ స్థానం వరకు సెస్నా 173 విమానం నడిపారు. అలాగే, ఆ నది ప్రవహించే ప్రాంతమంతా కలిపి 1312 కిలో మీటర్ల మేర బల్లకట్టు పై యాత్రను పూర్తి చేశారు. చత్రపతి శివాజీని గురించిన “జనతా రాజా” నాటకం 1000 సార్లు ప్రదర్శించడం వెనుక ఆయన కృషి ఉంది. ఈ నాటకాన్ని లండన్ లోని వెమ్ బ్లే స్టేడియమ్ లోను ప్రదర్శించారు. 2009లో ఆయన రాజ్యసభకు ఎన్నికయ్యారు. జల వనరుల సంఘం మరియు సమాచార ప్రసార మంత్రిత్వ శాఖ సంప్రతింపుల సంఘం లతో సహా వేరు వేరు పార్లమెంట్ సంఘాలలో సభ్యునిగా పని చేశారు. భూ తాపం మరియు శీతోష్ణస్థితిలో మార్పు లపై ఏర్పాటుచేసిన పార్లమెంటరీ వేదికలోనూ ఆయన సభ్యుడిగా ఉన్నారు. 2016లో ఆయన మరొకసారి రాజ్యసభకు ఎన్నికై, పర్యావరణం, అడవులు మరియు శీతోష్ణస్థితిలో మార్పు శాఖ సహాయ మంత్రి (స్వతంత్ర బాధ్యత) పదవిలో నియమితుడయ్యారు. శ్రీ అనిల్ మాధవ్ దవే సిసలైన సంఘ సేవకుడు. పేదలన్నా, అణగారిన వర్గాల వారన్నా సహానుభూతిని చూపించేవారు. ఒక పర్యావరణవేత్తగా ఆయన నర్మదా నది పరిరక్షణ కోసం అలుపెరుగని విధంగా కృషి చేశారు. ఆయన పదహారణాల జాతీయవాది. తన బాధ్యతలను ఎంతో మర్యాదతో నిర్వర్తించేవారు. ఆయన కన్ను మూయడంతో మధ్య ప్రదేశ్ నుండి వెలుగులోకి వచ్చిన ఒక ప్రముఖ నాయకుడిని దేశం కోల్పోయింది”.
భారత్, ఫ్రాన్స్ దేశాల మధ్య పర్యావరణం రంగంలో సహకార ఒప్పందానికి మంత్రిమండలి ఆమోదం

భారత్, ఫ్రాన్స్ దేశాల మధ్య పర్యావరణం రంగంలో సహకార ఒప్పందం పై సంతకాలు చేయడానికి ప్రధానమంత్రి శ్రీ నరేంద్రమోదీ అధ్యక్షతన సమావేశమైన మంత్రిమండలి ఆమోదం తెలియజేసింది. ఆయా దేశాలలో అమలులో ఉన్న చట్టాలు, న్యాయపరమైన నిబంధనలను పరిగణలోకి తీసుకుని, సమాన భాగం, అన్యోన్యత, పరస్పర ప్రయోజనాలు ఆధారంగా వాతావరణ పరిరక్షణ, ప్రకృతి వనరుల యాజమాన్యం రంగంలో ఇరుదేశాల మధ్య ఈ సహకార ఒప్పందం – సన్నిహిత, దీర్ఘకాలిక సహకారాన్ని నెలకొల్పి, ప్రోత్సహిస్తుంది. ఉత్తమమైన పర్యావరణ రక్షణ, ఉత్తమమైన పరిరక్షణ, వాతావరణ మార్పుకు అనుగుణంగా ఉత్తమ యాజమాన్యం, వన్యప్రాణి రక్షణ / పరిరక్షణ లకు అధునాతన పద్ధతులను ఈ సహకార ఒప్పందం రూపొందిస్తుందని భావిస్తున్నారు.
ఎస్ సిఒ సమిట్ కుహాజరవడం కోసం సమర్ కంద్ కు చేరుకొన్న ప్రధాన మంత్రి

ప్రధాన మంత్రి శ్రీ నరేంద్ర మోదీ ఉజ్ బెకిస్తాన్ అధ్యక్షుడు శ్రీ శావ్ కత్ మిర్జియోయెవ్ ఆహ్వానించిన మీదట శంఘాయి సహకార సంస్థ (ఎస్ సిఒ) యొక్క దేశాధినేతల మండలి తాలూకు 22వ సమావేశాని కి హాజరవడం కోసం ఈ రోజు న సాయంత్రం పూట ఉజ్ బెకిస్తాన్ లోని సమర్ కంద్ కు చేరుకొన్నారు. ప్రధాన మంత్రి సమర్ కంద్ కు చేరుకోవడంతోనే ఉజ్ బెకిస్తాన్ ప్రధాని శ్రీ అబ్దుల్లా అరిపొవ్ ఆయన కు ఆప్యాయం గా ఆహ్వానం పలికారు. విమానాశ్రయం లో ప్రధాన మంత్రి కి స్వాగతం పలకడం కోసం పలువురు మంత్రులు, సమర్ కంద్ ప్రాంతం గవర్నరు మరియు ఉజ్ బెకిస్తాన్ ప్రభుత్వం లోని ఇతర సీనియర్ అధికారులు కూడా విమానాశ్రయాని కి తరలివచ్చారు. ప్రధాన మంత్రి రేపు ఉదయం, అంటే 2022 సెప్టెంబర్ 16వ తేదీ నాడు ఎస్ సిఒ సమిట్ లో పాలుపంచుకోవడం తో పాటు గా ఉజ్ బెకిస్తాన్ అధ్యక్షుని తో మరియు శిఖర సమ్మేళనాని కి హాజరు అవుతున్నటువంటి నాయకుల లో కొందరు నేతల తో ద్వైపాక్షిక సమావేశాల లో కూడా పాల్గొంటారు.
ఫూడ్ ప్రాసెసింగ్ ప‌రిశ్ర‌మ రంగం లో భార‌త‌దేశాని కి మ‌రియు జ‌పాన్ కు మ‌ధ్య ఎంఒసి కి ఆమోదం తెలిపిన మంత్రివ‌ర్గం

ఫూడ్ ప్రాసెసింగ్ ప‌రిశ్ర‌మ రంగం లో భార‌త‌దేశాని కి మ‌రియు జ‌పాన్ కు మ‌ధ్య స‌హ‌కార పూర్వ‌క ఒప్పంద ప‌త్రం (ఎంఒసి)కి ప్రధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ప్ర‌యోజనాలు: ఫూడ్ ప్రాసెసింగ్ రంగం లో భార‌త‌దేశాని కి మ‌రియు జ‌పాన్ కు మ‌ధ్య ద్వైపాక్షిక స‌హ‌కారం ఉభ‌య దేశాల లో ఈ రంగాని కి ప‌ర‌స్ప‌ర ప్ర‌యోజ‌న‌కారి గా ఉండగలదు. ఇది రెండు దేశాల లో ఫూడ్ ప్రాసెసింగ్ లో అత్యుత్త‌మ ప‌ద్దతుల‌ ను అవ‌గాహ‌న చేసుకొనేందుకు ప్రోత్స‌ాహ‌కారి కావ‌డం తో పాటు విప‌ణి ల‌భ్య‌త‌ ను మెరుగుప‌ర‌చి, ఈక్విటీ కి మ‌రియు స‌మ్మిళిత‌త్వాని కి దారి తీస్తుంది. కొత్త కొత్త మెల‌కువ‌ల‌ ను మ‌రియు ప్ర‌క్రియ‌ల‌ ను ప‌రిచ‌యం చేసేందుకు కూడా ఎంఒసి బాట ప‌రుస్తుంది. అత్యుత్తమ పద్ధతులను మరియు ఉత్తమ విపణుల ను అందుబాటులోకి తీసుకురావడం ద్వారా దేశం లో ఫూడ్ ప్రాసెసింగ్ సామర్ధ్యాన్ని పెంచడం లో ఈ ఒప్పందం సహాయకారి కాగలదు.
పారిశుద్ధ్య కార్మికుల జాతీయ సంఘం కాల పరిమితిని 30.13.2016 తరువాత నుంచి మూడేళ్ల పాటు పొడిగించేందుకు ఆమోదం

పారిశుద్ధ్య కార్మికుల జాతీయ సంఘం (ఎన్ సి ఎస్‌ కె) కాల పరిమితి ని 31.03.2016 తరువాత నుంచి మూడు సంవత్సరాల పాటు పొడిగించేందుకు కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. దేశంలోని పారిశుద్ధ్య కార్మికులకు, మేన్యువల్ స్కావెంజింగ్ విధులను నిర్వర్తించే వారి సంక్షేమానికి, పురోగతికి ఎన్ సి ఎస్‌ కె పాటుపడుతోంది కాబట్టి, తాజా ప్రతిపాదన వల్ల ప్రధానంగా ఆయా వర్గాల వారికి మేలు జరుగుతుంది. మూడేళ్ల కాలపరిమితి పొడిగింపునకు మొత్తం దాదాపు రూ.13.08 కోట్లు ఖర్చు అవుతుంది. పూర్వ రంగం : 1993లో ఎన్ సి ఎస్‌ కె చట్టం-1993 నిబంధనల మేరకు ఎన్ సి ఎస్‌ కె ను ఏర్పాటు చేశారు. మొదట్లో దీని కాల పరిమితి 31.03.1997 వరకు మాత్రమే. తరువాత ఈ చట్టం చెల్లుబాటును 31.03.2002 దాకా పొడిగించారు. తదనంతరం 29.02.2004 వరకు పొడిగించారు. 29.02.2004 నుంచి ఎన్ సి ఎస్‌ కె చట్టం అమలు ఆగిపోయింది. ఆ తరువాత చట్టబద్ధం కాని సంస్థగా ఎన్ సి ఎస్‌ కె కాలపరిమితిని ఎప్పటికప్పుడు పొడిగిస్తూ వచ్చారు. సంఘం ప్రస్తుత గడువు 31.03.2016 వరకు ఉంది. సఫాయి కార్మికుల శ్రేయస్సు కోసం ప్రత్యేకంగా చేపట్టాల్సిన కార్యక్రమాలు, వారి సంక్షేమానికి ఇప్పుడున్న కార్యక్రమాలను అధ్యయనం చేసి వాటిపై సమీక్ష జరపడంతో పాటు, వారి నిర్దిష్ట ఫిర్యాదులను ఎన్ సి ఎస్‌ కె శోధించి తన సిఫారసులను ప్రభుత్వానికి సమర్పిస్తూ వస్తోంది. ‘ప్రొహిబిషన్‌ ఆఫ్ ఎంప్లాయిమెంట్ యాజ్ మేన్యువల్ స్కావెంజర్స్ అండ్ దైర్ రిహాబిలిటేషన్ యాక్ట్’ నిబంధనల ప్రకారం.. చట్టం అమలును పర్యవేక్షించే పనిని ఎన్ సి ఎస్‌ కె కు అప్పజెప్పారు. దాంతో పాటు ఈ చట్టాన్ని పటిష్టంగా అమలు పరచడానికి కేంద్ర, రాష్ట్ర ప్రభుత్వాలకు ఎన్ సి ఎస్‌ కె సలహాలు, సూచనలు కూడా ఇస్తుంది. చట్ట నిబంధనలను అమలు చేయకపోవడం లేదా ఉల్లంఘించడంపై అందే ఫిర్యాదులను విచారిస్తుంది కూడా. పారిశుద్ధ్య కార్మికుల అభ్యున్నతికి ప్రభుత్వం అనేక చర్యలు తీసుకున్నప్పటికీ.. సామాజిక- ఆర్థిక పరంగాను, విద్యార్జన పరంగాను వారు కోల్పోయిందెంతో. ఈ పరిస్థితులను నివారించవలసిన అవసరం ఉంది. దీనికి తోడు, దేశంలో ఇప్పటికీ మేన్యువల్ స్కావెంజింగ్ సమసిపోలేదు. దీనిని నిర్మూలించడం ప్రభుత్వ అత్యంత ప్రాధాన్య అంశాలలో ఒకటిగా ఉంది. అందుకని, సఫాయి కార్మికుల సంక్షేమం కోసం పలు చర్యలు చేపట్టవలసి ఉందని, చొరవలు తీసుకోవలసి ఉందని ప్రభుత్వం భావిస్తోంది.
ఆర్చ్ బిషప్ ఎమెరిటస్ డెస్మండ్ టుటు మృతికి ప్రధానమంత్రి సంతాపం

ఆర్చ్ బిషప్ ఎమిరిటస్ డెస్మండ్ టుటు మరణంపై ప్రధానమంత్రి శ్రీ నరేంద్ర మోదీ ప్రగాఢ సంతాపం ప్రకటించారు. ఈ మేరకు ఒక ట్వీట్‌ ద్వారా ఇచ్చిన సందేశంలో – “ఆర్చ్ బిషప్ ఎమెరిటస్ డెస్మండ్ టుటు ప్రపంచవ్యాప్తంగా అసంఖ్యాక ప్రజానీకానికి మార్గదర్శకులుగా నిలిచారు. మానవాళిపై గౌరవం.. సమానత్వాలకు ఆయన ఇచ్చిన ప్రాధాన్యం చిరస్మరణీయం. ఆయన మృతిపై నేను తీవ్ర విచారం వ్యక్తం చేస్తున్నాను. ఈ సందర్భంగా ఆయన అభిమానులందరికీ నా హృదయపూర్వక సంతాపం తెలుపుతున్నాను. ఆయన ఆత్మకు శాంతి చేకూరాలని ప్రార్థిస్తున్నాను” అని ప్రధానమంత్రి పేర్కొన్నారు.
కోవిడ్ టీకా మందు తాలూకు ఒకటో డోజు నుఅందరూ తీసుకున్నందుకు గాను దేవభూమి ప్రజల కు అభినందన లు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ 18 సంవత్సరాల పైబడిన వయో వర్గాని కి చెందిన ప్రజల కు అందరికీ కోవిడ్-19 టీకా మందు తాలూకు ఒకటో డోజు ను తీసుకొన్న దేవభూమి ఉత్తరాఖండ్ లోని ప్రజల కు అభినందన లు తెలిపారు. ఉత్తరాఖండ్ సాధించిన ఈ కార్యసిద్ధి కోవిడ్-19 కి వ్యతిరేకంగా దేశం జరుపుతున్న పోరాటం లో అతి ముఖ్యమైందని కూడా ప్రధాన మంత్రి అన్నారు. ఉత్తరాఖండ్ ముఖ్యమంత్రి శ్రీ పుష్కర్ సింహ్ ధమీ పొందు పరచిన ఒక ట్వీట్ కు, ప్రధాన మంత్రి ప్రత్యుత్తరమిస్తూ; ‘‘దేవభూమి ప్రజల కు చాలా చాలా శుభాకాంక్షలు. కోవిడ్ కు వ్యతిరేకం గా దేశం సాధిస్తున్న పోరాటం లో ఉత్తరాఖండ్ యొక్క ఈ కార్యసిద్ధి అత్యంత మహత్వ పూర్వమైనటువంటిది గా ఉంది. విశ్వమారి తో పోరాడటం లో మన టీకాకరణ కార్యక్రమం అన్నింటి కంటే ఎక్కువ ప్రభావాన్ని ప్రసరించేది గా నిరూపణ కానుందని నాకు విశ్వాసం ఉంది. మరి దీనిలో ప్రతి ఒక్క వ్యక్తి తాలూకు భాగస్వామ్యానికి అగ్రతాంబూలం ఉంది’’ అని పేర్కొన్నారు.
జిఎస్ టి విధానం అమలుకు మార్గం సుగమం చేసేందుకు వివిధ వస్తువులు, సేవలపై సెస్సులు మరియు సర్ చార్జీ ల రద్దుకు సంబంధించి కస్టమ్స్ అండ్ ఎక్సయిజ్ యాక్ట్ లో సవరణకు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఈ కింద పేర్కొన్న ప్రతిపాదనలకు ఆమోదం తెలిపింది: 1. కస్టమ్స్ చట్టం, 1962 కు సవరణ; 2. కస్టమ్స్ టారిఫ్ చట్టం, 1975 కు సవరణలు; 3.సెంట్రల్ ఎక్సైజ్ చట్టం, 1944 కు సవరణ; 4. సెంట్రల్ ఎక్సయిజ్ టారిఫ్ చట్టం, 1985 రద్దు; మరియు 5. చట్టాలలో సెస్సుల విధింపునకు సంబంధించిన అంశాల సవరణ లేదా రద్దు. పై ప్రతిపాదనలు ఈ కింది ప్రయోజనాలకు దారి తీస్తాయి: 1. ప్రత్యేక వ్యక్తులు చేసే వస్తు ఎగుమతి/దిగుమతులకు సంబంధించిన సమాచారాన్ని సమకూర్చడం, దిగుమతులు మరియు ఎగుమతులకు తక్కువ విలువ లేదా ఎక్కువ విలువ కట్టిన సందర్భాలను గుర్తించడం మరియు వాటి విశ్లేషణకు వీలు కల్పించడం, డ్రాబ్యాక్ స్కీమ్ సహా ఎగుమతులను ప్రోత్సహించడం కోసం ఉన్నటువంటి పథకాలను దుర్వినియోగపరచడం, కస్టమ్స్ చట్టంలోని అంశాలను మరియు ఆయా చట్టాలను సమర్థంగా అమలుపరచేందుకుగాను కస్టమ్స్ అధికారులకు అధికారాలను దఖలుపరచినటువంటి వేరు వేరు ఇతర చట్టాలను కూడా అతిక్రమించడం కస్టమ్స్ చట్టం, 1962 లో సెక్షన్ 108A మరియు 108Bలను జత చేయడంలోని ఉద్దేశం. ఇంకా, 2. జిఎస్ టి అమలు తో ఇక కాలం చెల్లిపోయే ఇతర చట్టాలలోని వేరు వేరు అంశాలలో సవరణలు చేయడం లేదా వాటిని రద్దు చేయడమనేది స్టాట్యూట్ బుక్ లో నుండి అనవసర భాగాలను పరిహరించడానికి ఆస్కారం కల్పిస్తుంది.
మాజీ ప్రధాని ఇందిరాగాంధీ జయంతి నేపథ్యంలో ఆమెకు ప్రధాని నివాళి

మాజీ ప్రధాని ఇందిరాగాంధీ జయంతి నేపథ్యంలో ప్రధానమంత్రి శ్రీ నరేంద్ర మోదీ ఆమెకు నివాళి అర్పించారు. ఈ మేరకు ఒక ట్వీట్‌ ద్వారా ఇచ్చిన సందేశంలో: “మన మాజీ ప్రధానమంత్రి శ్రీమతి ఇందిరాగాంధీ జయంతి సందర్భంగా ఆమెకు నా నివాళి” అని ప్రధాని పేర్కొన్నారు.
జ‌మ్ము& కాశ్మీర్, వామ‌ప‌క్ష ఉగ్ర‌వాదం (ఎల్ డ‌బ్ల్యు ఈ) ల ప్ర‌భావానికి లోనైన రాష్ట్రాలు 17 ఇండియా రిజ‌ర్వు బెటాలియ‌న్ల ను (ఐఆర్ బెటాలియ‌న్లు) ఏర్పాటు చేసుకోవ‌డానికి కేంద్ర మంత్రి వ‌ర్గం ఆమోదం తెలిపింది.

కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ‌ న‌రేంద్ర మోదీ అధ్య‌క్ష‌త వ‌హించారు. వీటిలో 5 ఐఆర్ బెటాలియ‌న్ లు జ‌మ్ము& కాశ్మీర్ లోను, 4 ఐఆర్ బెటాలియ‌న్లు ఛ‌త్తీస్‌గ‌ఢ్ లోను, 3 ఐఆర్ బెటాలియ‌న్లు జార్ఖండ్‌, 3 ఐఆర్ బెటాలియ‌న్లు ఒడిశా లోను, 2 ఐఆర్ బెటాలియ‌న్లు మ‌హారాష్ట్ర లోను ఏర్పాట‌వుతాయి. ఈ 17 బెటాలియ‌న్ల ఏర్పాటులోని ముఖ్య ఉద్దేశాలు ఇలా ఉన్నాయి..: • వీటిలోకి స్థానిక యువ‌కుల‌ను భ‌ర్తీ చేసుకుంటారు. ఇందుకోసం అవ‌స‌ర‌మ‌యితే వ‌య‌స్సు, విద్యార్హ‌త ప్రాతిప‌దిక‌ల‌ను రాష్ట్రాలు స‌డ‌లిస్తాయి. • జ‌మ్ము&కాశ్మీర్ లో ఏర్పాట‌య్యే 5 బెటాలియ‌న్ల విష‌యంలో కానిస్టేబుల్స్, నాలుగో త‌ర‌గ‌తి ఉద్యోగాల‌లో 60 శాతం ఉద్యోగ ఖాళీల‌ను ఆ రాష్ట్రంలోని స‌రిహ‌ద్దు జిల్లాల నుంచి భ‌ర్తీ చేస్తారు. • ఎల్ డ‌బ్ల్యు ఈ రాష్ట్రాల విషయానికి వ‌స్తే, కానిస్టేబుల్స్ ఉద్యోగ ఖాళీల‌లో 75 శాతం భ‌ద్ర‌తా సంబంధిత వ్య‌యం (ఎస్ ఆర్ ఈ) ప‌థ‌కం కింద 27 కీల‌క జిల్లాల నుంచి భ‌ర్తీ చేస్తారు. ఇండియ‌న్ రిజ‌ర్వు బెటాలియ‌న్ ల ప‌థ‌కాన్ని భార‌త‌ ప్ర‌భుత్వం 1971లో ప్ర‌వేశ‌పెట్టింది. ఇంత‌వ‌ర‌కు వేరువేరు రాష్ట్రాల‌కు 123 ఐ ఆర్ బెటాలియ‌న్ల‌ను భార‌త ప్ర‌భుత్వం మంజూరు చేసింది. వీటిలో 144 ఐఆర్ బెటాలియ‌న్లు ఏర్పాట‌య్యాయి. జార్ఖండ్ లో ఒక బెటాలియ‌న్ ను స్పెష‌లైజ్డ్ ఇండియ‌న్ బెటాలియ‌న్ (ఎస్ ఐ ఆర్ బి)గా మార్పు చేశారు. దీనిలో రెండు ఇంజినీరింగ్ కంపెనీలు, 5 సెక్యూరీటీ కంపెనీలు ఉన్నాయి.
స్వీడన్ ప్రధాని తో సమావేశమైన ప్రధాన మంత్రి

ప్రధాన మంత్రి శ్రీ నరేంద్ర మోదీ రెండో ఇండియా-నార్డిక్ సమిట్ సందర్భం లో కోపెన్ హేగన్ లో స్వీడన్ ప్రధాని మేగ్డెలీనా ఎండర్ సన్ తో సమావేశమయ్యారు. ఇద్దరు నేతల మధ్య జరిగినటువంటి ఒకటో సమావేశం ఇది. భారతదేశాని కి, స్వీడన్ కు మధ్య చాలా కాలం నుంచి సన్నిహిత సంబంధాలు కొనసాగుతూ ఉన్నాయి. అవి సమాన విలువలు, బలమైనటువంటి వ్యాపారం, పెట్టుబడి మరియు ప్రపంచ శాంతి, పరిశోధన, ఇంకా అభివృద్ధి (ఆర్ ఎండ్ డి ) కోసం సమాన దృష్టి కోణాల పై ఆధారపడివున్నాయి. నూతన ఆవిష్కరణ లు, సాంకేతిక విజ్ఞానం, పెట్టుబడి మరియు పరిశోధన, ఇంకా అభివృద్ధి సంబంధి సమన్వయాలు అనేవి ఈ ఆధునిక సంబంధాల కు ఆధార స్తంభాలు గా ఉన్నాయి. ఒకటో ఇండియా-నార్డిక్ సమిట్ లో పాలుపంచుకోవడానికని ప్రధాన మంత్రి శ్రీ నరేంద్ర మోదీ 2018వ సంవత్సరం లో స్వీడన్ ను సందర్శించినప్పుడు చోటు చేసుకొంది. ఆ సందర్భం లో ఉభయ పక్షాలు ఒక విస్తృతమైన సంయుక్త కార్యాచరణ ప్రణాళిక ను ఆమోదించి, ఒక జాయింట్ ఇనొవేశన్ పార్ట్ నర్ శిప్ పైన సంతకాలు చేశాయి. ఈ రోజు న జరిగిన సమావేశం లో ఇద్దరు నేతలు ద్వైపాక్షిక భాగస్వామ్యం లో పురోగతి ని సమీక్షించారు. వారు లీడ్ ఐటి కార్యక్రమం లో నమోదైన పురోగతి పై సంతృప్తి ని వ్యక్తం చేశారు. ఇది 2019 లో జరిగిన యుఎన్ క్లయిమేట్ యాక్షన్ సమిట్ లో పరిశ్రమ పరివర్తన పై నాయకత్వ సమూహం (లీడ్ ఐటి) ని ఏర్పాటు చేసేందుకు భారత్- స్వీడన్ ల యొక్క సంయుక్త ప్రపంచ చొరవ గా ప్రసిద్ధి కెక్కింది. దీని ద్వారా ప్రపంచం లో అత్యంత అధికమైన గ్రీన్ హౌస్ గ్యాస్ (జిహెచ్ జి) ఉద్గారాల పరిశ్రమల నుంచి తక్కువ కర్బనం వెలువడే ఆర్థిక వ్యవస్థ దిశ గా మళ్ళేందుకు మార్గదర్శకత్వం అందించాలని ఉద్దేశించడం జరిగింది. లీడర్ శిప్ గ్రూప్ ఆన్ ఇండస్ట్రీ ట్రాన్సిశన్ (లీడ్ ఐటి) లో సభ్యత్వాల సంఖ్య 16 దేశాలు మరియు 19 కంపెనీలు కలుపుకొని ప్రస్తుతం 35 కు పెరిగింది. ఇద్దరు నేతలు నూతన ఆవిష్కరణ లు, క్లయిమేట్ టెక్నాలజీ, క్లయిమేట్ యాక్షన్, గ్రీన్ హైడ్రోజన్, అంతరిక్షం, రక్షణ, పౌర విమాన యానం, ఆర్క్ టిక్, న, ధ్రువ ప్రాంతాల లో పరిశోధన, సస్టెయినబుల్ మైనింగ్, వ్యాపారం మరియు ఆర్థిక సంబంధాలు వంటి రంగాల లో సహకారాన్ని పటిష్టం చేసుకొనేందుకు ఉన్న అవకాశాల ను చర్చించారు. ప్రాంతీయ, ప్రపంచ ఘటనక్రమాల పైన సైతం చర్చలు జరిగాయి.
బాలి లో జి-20 శిఖర సమ్మేళనం జరిగిన సందర్భం లో యుఎస్ఎ అధ్యక్షుని తోప్రధాన మంత్రి సమావేశం

జి-20 సభ్యత్వ దేశాల నేతల శిఖర సమ్మేళనం ఈ రోజు న బాలి లో జరిగిన సందర్భం లో, యుఎస్ఎ అధ్యక్షుడు శ్రీ జోసెఫ్ ఆర్. బైడెన్ తో ప్రధాన మంత్రి శ్రీ నరేంద్ర మోదీ సమావేశమయ్యారు. క్రిటికల్ ఎండ్ ఇమర్జింగ్ టెక్నాలజీస్, అడ్వాన్స్ డ్ కంప్యూటింగ్, ఆర్టిఫిశియల్ ఇంటెలిజెన్స్ మొదలైన భవిష్యత్తు ప్రధాన రంగాల లో సహకారం సహా భారతదేశం-యుఎస్ వ్యూహాత్మక భాగస్వామ్యాన్ని గాఢతరం గా తీర్చిదిద్దుకోవడాన్ని కొనసాగించడం గురించి వారు సమీక్షించారు. క్వాడ్, ఐ2యు2 తదితర నూతన కూటముల లో భారతదేశాని కి మరియు యుఎస్ కు మధ్య సన్నిహిత సహకారం పట్ల వారు సంతృప్తి ని వ్యక్తం చేశారు. ఇటీవలి ప్రపంచ ఘటనల క్రమాన్ని గురించి మరియు ప్రాంతీయ ఘటనల క్రమాన్ని గురించి ఉభయ నేత లు చర్చించారు. భారతదేశం-యుఎస్ భాగస్వామ్యాన్ని బలపరచడం కోసం అధ్యక్షుడు శ్రీ బైడెన్ అందిస్తున్న నిరంతర సమర్ధన కు ప్రధాన మంత్రి శ్రీ నరేంద్ర మోదీ ధన్యవాదాల ను తెలియజేశారు. జి20 కూటమి కి భారతదేశం అధ్యక్షత వహించే కాలం లో ఇరు దేశాలు సన్నిహిత సమన్వయాన్ని కొనసాగిస్తాయన్న విశ్వాసాన్ని ఆయన వ్యక్తం చేశారు.
భారతదేశానికి, మేసిడోనియా కు మధ్య ఆరోగ్య రంగంలో సహకారంపై ఎమ్ఒయుకు ఆమోదం తెలిపిన మంత్రివర్గం

భారతదేశం, మేసిడోనియా ల మధ్య ఆరోగ్య రంగంలో సహకారానికి ఉద్దేశించిన ఒక అవగాహనపూర్వక ఒప్పందం (ఎమ్ఒయు) పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. దిగువన ప్రస్తావించిన అంశాలలో పరస్పరం సహకరించుకోవాలని అవగాహనపూర్వక ఒప్పందం లో పేర్కొన్నారు :- ఆరోగ్య రంగంలో మానవ వనరుల స్వల్ప కాల శిక్షణ మరియు సామర్ధ్య నిర్మాణం; వైద్యుల, అధికారుల, ఇతర ఆరోగ్య రంగంతో ముడివడివున్న ఇతర వృత్తి నిపుణుల ఆదాన ప్రదానం, ఇంకా శిక్షణ; మానవ వనరుల వికాసం మరియు ఆరోగ్య పరిరక్షణ సదుపాయాల ఏర్పాటు; పరస్పరం నిర్ణయించుకొనే మరే రంగంలోనైనా సహకారం, సహకారం యొక్క వివరణలను మరింతగా విపులీకరించేందుకు, అమలును పర్యవేక్షించేందుకు ఒక కార్యాచరణ బృందాన్ని ఏర్పాటు చేయడం జరుగుతుంది.